ඉන්දීය පාලනයේ තිබෙන කාශ්මීර ප්‍රදේශයේදී ආරක්ෂක රථ පෙළකට පසුගිය වසරේදී එල්ල වූ මාරාන්තික බෝම්බ ප්‍රහාරය සම්බන්ධයෙන් පාකිස්තාන ජාතිකයන් ඇතුළු 19 දෙනකුට චෝදනා එල්ල වී තිබේ. ඉන්දියාවේ ජාතික විමර්ශන ආයතනය මේ සම්බන්ධයෙන් විමර්ශන පැවැත්වූ අතර ඉන් අනතුරුව මෙලෙස චෝදනා ගොනු කර තිබේ. පසුගිය වසරේ පෙබරවාරි 14 වැනිදා එල්ල වූ මෙම ප්‍රහාරයෙන් ඉන්දීය පොලිසියේ ආරක්ෂක භටයෝ 40 දෙනෙක් ජීවිතක්ෂයට පත්වූහ. මෙම ප්‍රහාරය මුල් කරගනිමින් න්‍යෂ්ටික බලවතුන් මෙන්ම අසල්වැසියන් ද වන ඉන්දියව සහ පාකිස්තානය අතර දැවැන්ත අර්බුදයක් ද නිර්මාණය වූ අතර රටවල් දෙක ගුවනින් එකිනෙකාට ප්‍රහාර ද එල්ල කර ගත්තේය. පාකිස්තානය තුළ ක්‍රියාත්මක ජායිෂ්-ඊ-මොහොමද් සංවිධානය එම ප්‍රහාරයේ වගකීම බාරගෙන තිබිණි. චෝදනා එල්ල වී තිබෙන පාකිස්තාන ජාතිකයන් හත්දෙනාගෙන් සිවුදෙනකු තවමත් අල්ලාගෙන නැතැයි ද ඉතිරි තිදෙනා ආරක්ෂක අංශ සමඟ ඇති වූ ගැටුම්වලදී මරුමුවට පත්ව ඇතැයි ද ඉන්දියාවේ ජාතික විමර්ශන ඒකකය සඳහන් කළේය.
බෝම්බ ප්‍රහාරය එල්ල වූයේ කොහෙදී ද?
කාශ්මීර ප්‍රදේශයේදී